Respublikachilar prezident poygasiga tayyorlana boshladi
Hali biror kishi rasman nomzodini e’lon qilmadi, lekin respublikachi bir necha arbob kelasi yil Oq uyga kirish niyatidan gap ochgan. Ular Obamaning tashqi siyosatini tanqid qilmoqda.
Respublikachilar partiyasidan rahbarlikni ko’zlayotganlardan biri Viskonsin gubernatori . U Ayovada konservativ guruhlar oldida so’zladi. “Parijda jahon rahbarlari terrorizmga qarshi yig’ilgan paytda Amerika rahbari ham o’sha yerda bo’lishi kerak. Shunaqa prezident kerak bizga”, - deydi Voker. Nyu-Jersi gubernatori ham prezident kursisini mo’ljalga olayapti. “Qo’shma Shtatlar siyosat, iqtisod, madaniyatda yo’lboshchi bo’lsin. Farzandlarimiz haqqi, Amerika jahonning qudratli davlati, lideri bo’lishi lozim”, - deydi gubernator. Choychilar partiyasining erkasi, Texasdan respublikachi senator kuchini sinab ko’rmoqchi. “Radikal islomiy terrorizmga qarshi kurashda g’alaba qozonish uchun rahbar “radikal islomiy terrorizm” so’zlarini ayta olishi kerak”, - deydi Kruz. Ehtimoliy da’vogarlar ro’yxatida Alyaska gubernatori Pensilvaniyadan sobiq senator , Floridadan senator va Kentuki shtatidan senator bor. Florida shtati sobiq gubernatori poygaga kirmoqchi. 2012-yilgi saylovda qatnashgan yana omadini sinab ko’radi degan taxminlar bor edi, lekin Romni juma kuni niyatidan qaytdi. Aytishlaricha, Massachusets shtati sobiq gubernatori moliyaviy hamroh va homiylarilaridan so'rab-surishtirsa, ular Jeb Bushga xayrixoh ekan. Jeb Bush sobiq prezident Jorj Bushning ukasi. Bu orada, boyvachcha Oq uyni ko’zlab turibdi. “Amerikani yana qudratli davlat qilish qo’limdan keladi”, - deydi u. Respublikachilar elakdan o’tib pichoqqa ilinadiganlari qolishi uchun biroz vaqt ketadi. Respublikachi da’vogarlar serob, lekin tahlilchi Skott Folkner dasturlar sifati va mazmuni chatoq, deydi: “Nomzod odamlarda umid paydo qila oladigan, birlashtira oladigan bo’lishi kerak. Respublikachilar orasida afsuski bunaqangi fikr, birdamlik 1980-yillardan beri yangragani yo’q”. Bu va boshqa arboblar bir yildan keyin yana Ayovaga qaytadi. Aynan shu yerda prezidentlikka poygalar oldidan ilk saralash bosqichi o’tadi.